polyglot-tagger/wikipedia-language-snippets-filtered huggingface dataset:
कृषि कार्य पूर्णतया वर्षा पर निर्भर करता है, सिंचाई के किसी भी वैकल्पिक साधन का प्रयोग नहीं किया जाता है क्योंकि यहाँ का भूमिजल अत्याधिक भारी एवम क्षारीय है जो न तो कृषि कार्यों के लिए उपयुक्त है न हीं पेयजल के रूप में काम आता है।
ग्राम के उत्तर में १५० किमी की दूरी पर पीह तळाई का छोटा औरण क्षेत्र है वहीं ग्राम के दक्षिण में स्थित औरण भूमि को रूपाणी तळाई के नाम से जाना जाता है जिसमें मुस्लिम समुदाय की सभी जातियों का कब्रिस्तान १२ बीघा क्षेत्र मे है।
मीठड़ी मारवाड़ ग्राम अपनी विशिष्ठ भौगोलिक स्थिति के कारण नागौर जिले के इस २० - २५ ग्रामों से बनें एक पृथक ग्रामीण वृत्त का केन्द्रीय ग्राम है।
इसके अतिरिक्त पूर्ब दिशा में हुसैनपुरा एवं हुसैनपुरा की ढाणी ग्रामों से होकर एक पक्की लिंक सड़क नेछवा तक बनी हुई है जो ग्राम को राज्य महा मार्ग संख्या ७ से जोड़ती है।
१३ वीं लोकसभा के चुनावों से पूर्व लाडनूं तहसील का सम्पूर्ण क्षेत्र चुरू लोकसभा क्षेत्र में सम्मिलित होता था, परन्तु चुनाव पूर्व हुए नए परिसीमन में यह क्षेत्र अपनें गृह जिले नागौर में सम्मिलित कर दिया गया था।
मीठड़ी ग्राम पंचायत के अन्तर्गत मीठड़ी ग्राम के साथ पूर्वोत्तर दिशा में अवस्थित ग्राम तिलोटी तथा पश्चिम दिशा में लगभग २ किलोमीटर की दूरी पर बसी दो ढाणियाँ - रेवाड़ा का बास तथा डोबरा का बास भी सम्मिलित है।
इसके अतिरिक्त सरकारी प्रशासन के तौर पर ग्राम पंचायत स्तर के दो कर्मचारी कार्य करते हैं - प्रथम पटवारी जो तहसील स्तर के अधिकारी तहसीलदार का ग्राम प्रतिनिधि कार्मिक होता है तथा ग्राम सचिव या ग्राम सेवक जो तहसील स्तर के अधिकारी विकास अधिकारी का प्रतिनिधि होता है।
पटवारी मूलत ग्राम की आबादी भूमि, कृषि भूमि, चारागाह भूमि, अंगोर भूमि के साथ साथ ग्राम की कुल भूमि जिसे स्थानीय भाषा में काँकड़ कहा जाता है, का संपूर्ण लेखा जोखा रखता है।
ग्राम मीठड़ी मारवाड़ में सदर बाजार में ही मौजी दास जी की धूणी के पीछे पटवार कार्यालय है तथा डीडवाना रोड़ पर अस्पताल के आगे ग्राम पंचायत कार्यालय है जहाँ ग्राम सेवक का कार्यालय है।
वर्ष २०१२ में राजस्थान सरकार की नवीन योजना - भारत निर्माण योजना के अन्तर्गत भारत निर्माण राजीव गाँधी सेवा केन्द्र की स्थापना नव निर्मित भवन में की गई है जो ग्राम जनों के लिए एक बहुउदेश्शीय सेवा स्थल के रूप में काम कर रहा है।
यह स्थान एक सीमांत तथा सुरक्षित स्थान होनें के साथ साथ एक खालसा श्रेणी का स्थल होनें का कारण तत्कालीन जन समुदायों को स्थायी आवास स्थापित करनें हेतु प्रेरित करनें वाला स्थान बन गया था।
ग्राम के अधिकाँश क्षेत्रों में किए जानें वाले नवीन भवनों के निर्माण के समय की जानें वाली खुदाई में अक्सर लेटी हुई अवस्था में तो कही बैठी अवस्था में मिलनें वाले मानव कंकालों का समतुल्य काल से सामंजस्य करनें पर प्रतीत होता है कि आज से ६०० से ७०० वर्ष पूर्व जन बस्तियाँ स्थापित हो गई थी।
ग्राम्य सामान्य सामाजिक जीवन की प्रमुख जाति जिसनें इस ग्राम को अपनें निवास के लिए चयनित किया वह निश्चित रूप से वणिक थे जिन्हें साधारणतया बनिया कहा जाता है थी।
वस्तुत यह सभी हरियाणा क्षेत्र से प्रव्रजन कर क्रमश यहाँ तक पहुँचे अग्रवाल परिवार थे जिनके कई गौत्रों, उपगौत्रों के परिवार यहाँ क्रमश आबाद होते रहे।
ग्राम में सार्वजनिक हिताय कई सुविधाएँ उपलब्ध है, विचारणीय तथ्य यह है कि २०१२ में निर्मित हुए भारत निर्माण राजीव गाँधी सेवा केन्द्र के अतिरिक्त अब तक सभी सुविधाओं का निर्माण एवं भौतिक संसाधनों की उपलब्धता ग्राम के अग्रवाल एवं अन्य भामाशाहों के आर्थिक सहयोग से ही सम्भव हो पाई है।
विश्व ग्राम की परिभाषा को साकार करते हुए कतिपय शिल्प कला से जुड़ी जातियाँ यथा कुम्भकार, स्वर्णकार, चर्मकार, कर्मार, राजगीर इतयादि यहाँ बसते गए तथा उनकी संततियाँ बढ़ती गई।
१८२५ में मूलत चौहान राजपूत वंश से धर्म परिवर्तित कर इस्लाम धर्म ग्रहण करनें वाली मुस्लिम जाति कायमखानी के कुछ सदस्यों को यहाँ की भूमि में से ५०० बीघा भूमि बापी के रूप में मिलनें के बाद यहाँ आकर बस गए।
पूर्वोत्तर का सीमांत प्रतिनिधि ग्राम होनें के कारण जोधपुर महाराजा एक सीमांत चौकी स्वरूप इसका महत्त्व समझते थे अस्तु उन्होनें ग्राम को सदैव अपनें सीधे प्रशासन में रखते हुए खालसा़ ग्राम ही घोषित किए रखा।
हमारे पास इस तथ्य की स्थापना के पूर्ण साक्ष्य है कि जोधपुर महाराजा नें ७०० ईस्वी या इससे पूर्व किसी समय यहाँ एक आरक्षी चौकी तथा चुँगी थाना स्थापित किया था।
आरक्षी दल सीमा पर प्रहरी के रूप में तैनात थे क्योंकि शेखावाटी से मारवाड़ राज्य में प्रवेश का यह मुख्य द्वार था जिसकी सतत् निगहबानी रखना आवश्यक था।
यह भवन उपर्युक्त वर्णन में उल्लेखित पीपरनी नाडी से लगभग २ किलोमीटर पश्चिम में स्थापित किया गया, नाडी से यह दूरी रखनें का कारण यह था कि शेखावाटी से आनें वाला रास्ता स्थापित थाना स्थल तक आनें के पश्चात् दो मार्गों में विभाजित हो जाता था।
प्रथम मार्ग दक्षिण पूर्वी दिक्कोण में डीडवाना परगनें की ओर बढ़ जाता था तथा द्वितीय मार्ग उत्तरी पश्चिमी दिक्कोण में लाडनूं होता हुआ बीकानेर रियासत की ओर बढ़ जाता था।
स्वतंत्रता के कुछ वर्षों के पश्चात वह थाना यहाँ से दक्षिण पूर्व में स्थित नागौर जिले के डीडवाना तहसील के अन्तर्गत ग्राम बरड़वा में स्थानान्तरित कर दिया गया था, बरड़वा से भी यह थाना वर्तमान में मौलासर में स्थापित कर दिया गया है।
१९८५-८६ में ग्राम के एक भामाशाह जो पटवारी अग्रवाल परिवार के वंशज थे नें उक्त स्थान पर एक विशाल एवं भव्य भवन का निर्माण करवाया जिसमें वर्तमान में राजकीय पटवारी बालिका उच्च प्राथमिक विध्यालय चलता है।
इसी भवन के दक्षिण में अभी भी पर्याप्त खुली भूमि वाला चारदीवारी से घिरा हुआ परिसर है जिसमें पुलिस थाना हटाए जानें के बाद से अब तक पुलिस चौकी चल रही है जो पुलिस थाना जसवंत गढ़ से सम्बन्धित है।
ग्राम के सदर बाजार से पश्चिम में बहुत सुन्दर वास्तु कला का उदाहरण देती विशालकाय मस्जिद दिखाई देती है, इसके पीछे ही मुस्लिम बस्ती है जिसे आमतौर पर कायमखानियों का मोहल्ला अथवा कायमखानी कोटड़ी कहा जाता है।
कुम्हारों के परिवारों की संख्या भी काफी है परन्तु वर्तमान में सभी कुम्हार जाति के लोग अपनें परम्परागत कार्य को छोड़ कर अन्य व्यवसाओं से आजीविका जुटाते हैं।
बरगद के नीचे तथा धूणी स्थल के आगे वृत्ताकार गट्टा बना हुआ है जिस पर दिन भर ग्राम के वृद्ध जनों की बैठकें लगी रहती है, वे अपनें पुरानें अनुभव सुनाते रहते हैं, नई पीढ़ी के युवजन तथा बालक उनसे जीवन जीनें की सीख लेते रहते हैं।
ग्राम का नाम मीठड़ी रह जानें के पीछे कतिपय प्रवाद भी प्रचलित है कि कड़वासरा गौत्रिय जाटों ने इसे बसाकर इसका नाम अपनी जाति के विरोधाभासी नाम के रूप में रखा।
एक और वाद प्रचलित है जैसे कि शेखावाटी क्षेत्र की बोली जो अपनें उच्चारणीय गुणों के कारण कड़वी किंवा लठ्ठमार बोली मानी जाती है जिस पर हरियाणवीं भाषा का अधिक प्रभाव है, के क्षेत्र से निकल कर लोग जब मारवाड़ क्षेत्र में इस प्रवेश द्वार से प्रवेश करते थे तब यहाँ से मारवाड़ी भाषा का बोलना प्रारम्भ हो जाता था।
मारवाड़ी बोली बोलनें में लच्छेदार तथा सुननें में कानों को भानें वाली मानी जाती थी है, हम मीठड़ी से प्रारम्भ कर ज्यों ज्यों पश्चिम में जाते है यह भाषा सतत् मधुर से मधुरतम होती जाती है, अस्तु इस बस्ती का नाम मीठड़ी प्रचलित हो गया।
चूँकि इस स्थान से मारवाड़ राज्य एवं मारवाड़ी संस्कृति प्रारम्भ हो जाती थी अस्तु यह ग्राम मारवाड़ मीठड़ी के उपाख्य नाम से प्रसिद्ध हो गया।
एक अन्य विचार यह भी है कि यह ग्राम बस्ती के प्रारूप में आनें के पहले यह स्थान मीठे बरसाती पानी की उपलब्धता के कारण प्रसिद्ध था, उस पोखर अथवा नाडी को पीपरनी नाडी कहा जाता था।
वणिक समाज की व्यवस्था के तहत इस ग्राम से होकर निकलनें वाले प्रत्येक यात्री को आवश्यकता अनुसार रात्रि विश्राम सुविधा के अतिरिक्त गुड़ और चनें का चबैना खानें के लिए निशुल्क दिया जाता था, इस कारण क्षेत्र में ग्राम गुड़ मीठड़ी के नाम से भी प्रसिद्ध रहा था तो कई लोग इसे मीठड़ी सेठान भी कहते थे क्योंकि आज से २०० वर्ष पूर्व तक अग्रवाल बनियों की आबादी बहुत ज्यादा हो गयी थी।
ग्राम के वर्तमान आम गुवाड़ जिसे सदर बाजार भी कहा जाता है से गाँव के आन्तरिक भागों में जानें वाली गलियों के दोनों ओर पक्की एवं लम्बोतरी दुकानें थी जो दुकान एवं गोदाम दोनों के रूप में काम आती थी।
शिक्षा के प्रति ग्राम जनों की जागरूकता का प्रतीक है यहाँ का राजकीय सीनियर सैकण्डरी विध्यालय, जो स्वतंत्रता के पूर्व उस समय प्राथमिक पाठशाला के रूप में स्थापित हुआ था जब वर्तमान समीपस्थ शहरों यथा डीडवाना, जसवंत गढ़, लाडनूं, सुजानगढ़ में कोई भी तथा किसी भी स्तर का राजकीय शिक्षणालय नहीं था।
१९५१ में विध्यालय एक नए विशाल, सुंदर तथा भव्य भवन में स्थानान्तरित कर दिया गया जिसका निर्माण भामाशाह फर्म श्रीमान् राम दयाल घासी राम बद्रुका हैदराबाद दक्षिण निवासी नें करवाया था।
माध्यमिक विध्यालय में ग्राम के अन्य अग्रवाल भामशाह परिवारों यथा पटवारी, बाजारी, भड़ेच, कन्दोई आदि नें नवीन कक्षों का निर्माण करवा कर विध्यालय को भौतिक संसाधनों से समृद्ध कर दिया।
१९९५ में राज्य सरकार नें इसे सीनियर सैकण्डरी विध्यालय का स्तर प्रदान कर दिया तथा दो वैकल्पिक विषयों मानविकी तथा वाणिज्य संकाय का अध्ययन प्रारम्भ हुआ।
ग्राम की जनसंख्या के वर्तमान आँकड़े चाहे कोई भी नवीन तथ्य प्रदर्शित करें परन्तु यह सत्य बात है कि इस ग्राम का क्षेत्र में विशिष्ठ महत्त्व होनें का मुख्य कारण ग्राम में वणिक परिवारों की आबादी का सर्वाधिक होना था जो आज भी है।
इन परिवारों में से अधिकाँश आज अपनें व्यापार वाणिज्य के निमित्त मुम्बई, कोलकाता, असम प्रांत के कतिपय नगरों, हैदराबाद , सूरत, परभनी, जुठलीबाड़ी ,दीमापुर , चटगाँव तथा इदौर आदि क्षेत्रों या नगरों में प्रवासी हो चुके हैं तथापि इन परिवारों के निवास स्थल, अचल सम्पत्तियाँ, उनके द्वारा जन हितार्थ करवाए गए निर्माणों का सतत उपयोग यह दर्शित करता है कि अग्रवाल परिवार भी स्वामी परिवारों की भाँति ग्राम के प्रारम्भिक निवासियों में थे।
यदि हम अग्रवाल परिवारों में से सर्वाधिक पारिवारिक विस्तार वाले मानावत परिवार की वंशावली का अध्ययन करें तो ज्ञात होता है कि लगभग ७०० वर्ष पूर्व नारनोल से प्रव्रजन कर मीठड़ी में आकर बसनें वाले प्रथम अग्रवाल परिवार के मुखिया श्री बद्री नारायण मानावत थे जो मूलत बंसल गौत्रीय एवम मानावत उपगौत्र शाखा से सम्बन्धित थे।
मानावतों के ही एक वंशज श्री हरजी राम मानावत को जोधपुर महाराजा की ओर से ग्राम के राजस्व अधिकारी का पद पटवारी मिला था, उनकी संतति बाद में पटवारी उपनाम या सह-गौत्रीय नाम से प्रसिद्ध हो गई।
ग्राम का पूर्वी आबादी क्षेत्र दो रास्तों के इर्द गिर्द बसा हुआ है, प्रथम रास्ता सीकर जिले के नेछवा ग्राम को जाता है वहीं दुसरा मार्ग ग्राम फिरवासी की ओर जाता है, इन दोनों रास्तों के आस पास मेघवाल समुदाय की बस्तियाँ है।
जागतिक दृष्टिकोण से हमें सही समय का ज्ञान नहीं है कि इस ग्राम की स्थापना कब तथा किसनें की थी तथापि राजपूतकालीन ऱियासतों के उत्तरवर्त्ती काल में यहाँ मानव बस्तियों का स्थापित होना प्रारम्भ हो गया था।
इसी प्राचीन मार्ग से व्यापारी, यात्री, साधु संतों के दल, स्थानीय स्तर के व्यापारी जिन्हें बणजारा कहा जाता था आते जाते थे इसके अतिरिक्त कई बार सेनाएँ भी मारवाड़ एवं शेखावाटी में आवागमन हेतु इसी मार्ग का प्रयोग करती थी।
मार्ग से गुजरनें वाले यात्री प्राय: यहाँ पानी पीनें, विश्राम करनें तो कभी रात्रि विश्राम के लिए यहाँ ठहरते थे क्योंकि यात्रियों को स्वयं के लिए तथा अपनें पशुओं के लिए पीनें के मीठे तथा स्वच्छ पानी की सहज उपलब्धता थी।
रियासती काल में जहाँ राज्य की अधिकाँश भूमि जागीरों में विभक्त होकर स्थानीय सामंत, जागीरदीर, जमींदार अथवा ठाकुरों के अधीन प्रशासित होती थी वहीं मीठड़ी ग्राम सदैव खालसा रहा था।
ज्ञातव्य है कि खालसा भूमि क्षेत्र अथवा ग्राम के स्थानीय प्रबंधन का उत्तरदायित्तव स्वयं केन्द्रीय प्रशासन अर्थात सीधे महाराजा के अधीन रहता था।
इन संपूर्ण विशेषताओं के निमित्त कतिपय कारण रहें थे जिनके कारण विभिन्न जन समुदायों, जातियों, परिवारों नें यहाँ स्थायी रूप से रहना प्रारम्भ किया तथा समय के साथ साथ क्रमिक रूप से ग्राम आबाद होता गया।
राजस्थान राज्य की जनता एवम सरकार के मध्य सम्बन्धों को समीपता परदान करनें तथा राजकीय कामों में पारदर्शिता लानें के उदे्दश्य के साथ राज्य के मुख्यमंत्री श्रीमान् अशोक गहलोत नें जोधपुर में राजीव गांधी भारत निर्माण सेवा केन्द्र की आधारशिला रख कर भारत निर्माण योजना को साकार किया।
मुख्यमंत्री नें ५ अगस्त २०१२ रविवार को प्रात: जोधपुर जिला कलेक्ट्रेट परिसर में राजीव गांधी भारत निर्माण सेवा केन्द्र की आधारशिला रखी और शिलान्यास कर एक महत्ती योजना का श्री गणेश किया।
नव निर्मित भवन में कार्यालय , प्रतीक्षा कक्ष एवं निजी सहायक का कमरा, बड़ा प्रतीक्षा हॉल, एकल खिड़की, सुगम एवं शिकायत कक्ष तथा सामान्य शौचालय की सुविधाएँ है।
केन्द्र को बहु उपयोगी तथा बहु उद्देशीय स्वरूप देनें के लिए ऑन लाईन व्यवस्था हेतु ब्रॉड बैण्ड इन्टरनेट से जोड़ा गया है तथा एक कम्प्यूटर ऑपरेटर को नियुक्त किया गया है।
ग्राम की समस्त भूमि में अत्याधिक लवणता तथा फ्लोराईड की उपस्थिति के कारण जहाँ कृषि कार्यों के लिए नितांत प्रतिकूल तो है ही इसके अतिरिक्त न तो पेयजल के योग्य है न ही नहाने धोनें के।
ग्राम के आबादी क्षेत्र एवं खेतों में कतिपय कुँओं का निर्माण जन हितार्थ कई वणिक परिवारों नें करवाया था परन्तु किसी स्रोत से मीठे जल की प्राप्ति नहीं हुई।
ग्राम के लगभग प्रत्येक परिवार के आवास में गहरा जलकुण्ड बनानें की परम्परा पुरानें समय से ही रही है जिसमें बरसात के पानी को संग्रहित रख कर पेयजल के रूप में वर्ष भर प्रयोग में लिया जाता था तथा यह व्ववस्था आज भी ग्राम के प्रत्येक परिवार द्वारा अपनायी जाती है।
ग्राम में पेयजल की आपूर्ति हेतु राजकीय स्तर पर प्रबन्ध १९८० से प्रारम्भ हुए जब झिलमिल गाँव में नलकूपों का जल समीपस्थ गाँव फिरवासी तक वहाँ बनें उच्च जलाशय के माध्यम से मीठड़ी तक पहुँचाया गया।
इस स्थिति में सुधार सन् १९९७ में आया जब गाँव के भामाशाह बाजारी परिवार नें आर्थिक सहयोग देकर मीठड़ी की श्मशान भूमि के दक्षिणी छोर पर उच्च जलाशय निर्मित हुआ तथा नेछवा ग्राम में नए नलकूप खोद कर नई पाईप लाईन डाली गई।
स्वतंत्रता के पूर्व रियासती काल में यह ग्राम तत्कालीन तीन राजपूत रियासतों मारवाड़, जयपुर तथा बीकानेर के मध्यवर्ती एक त्रिकोणीय ट्रांजिट पॉईंट की तरह महत्तवपूर्ण स्थान था वहीं वर्तमान में भी तीन जिलों के समागम केन्द्र के रूप में ग्राम अपना वही भौगोलिक महत्त्व बनाए हुए है।
रियासती काल में ग्राम स्वयं मारवाड़ रियासत का सीमांत प्रतिनिधि ग्राम था वहीं ग्राम से ४ किलोमीटर के पश्चात् शेखावाटी रियासत का राज्य क्षेत्र प्रारम्भ हो जाता था, आजकल यहाँ से सीकर जिला प्रारम्भ होता है।
ग्राम से ८ किमी उत्तर में स्थित खोडा ग्राम वर्तमान में चुरू जिले की सुजानगढ़ तहसील का गाँव है जहाँ सॆ रियासती काल में बीकानेर रियासत का राज्य क्षेत्र प्रारम्भ होता था।
वस्तुत यह तीनों क्षेत्र अपनी अपनी विशिष्ठ संस्कृति भी रखते हैं तथा लोक जीवन में आम जन आज भी इन क्षेत्रों के लिए इन्हीं शब्दों करते हैं जिनकी काल्पनिक सीमाएँ भी निर्धारित है।
इस कारण पूर्व मध्य काल से आधुनिक समय तक यह ग्राम तीन राजनीतिक शक्ति केन्द्रों के साथ साथ तीन सांस्कृतिक परिवेशों के समागम का विशिष्ठ स्थल रहा है।
यह ग्राम पंचायत मुख्यालय है इसके अतिरिक्त संपूर्ण लाडनूं तहसील को जिन तीन राजस्व सेक्टरों में विभाजित किया गया है उनमें, लाडनूं, निम्बी जोधा के पश्चात् तृतीय राजस्व सेक्टर का मुख्यालय मीठड़ी मारवाड़ ग्राम ही है।
ग्राम मीठड़ी की बसावट यध्यपि उस पुरातन नगर नियोजन की भाँति तो कतई नहीं है परनतु जैसा की उपर कई बार उल्लेख किया जा चुका है कि अग्रवाल जनों की निवास स्थली होनें का प्रतिफल सदैव ग्राम हित में होता रहा है।
इस समस्या का समाधान 1957 में ग्राम के भड़ेच परिवार की वंशावली में ग्राम राम की सेवार्थ ही जन्म लेनें वाले युग पुरूष महामना बंशीधर जी भड़ेच के द्वारा हुआ।
वर्तमान में ग्राम पंचायत नें गाँव की प्रत्येक गली और रास्तों के दोनों ओर कहीं खुली तो कहीं बंद नालियों का पक्का निर्माण करवा कर उन्हें उक्त पुरानें नाले से जोड़ दिया है।
पर एक नवीन समस्या अवश्य खड़ी हुई है, जिस गेनाणी का निर्माण कभी गाँव की आबादी से काफी दूर माना गया था वह आज कायमखानियों के मोहल्ले के लगभग मध्य में आ गई है, जिससे समीपस्थ आवासों के निवासियों का वर्षा काल में रहना दूभर हो जाता है।
यध्यपि ग्राम में १० से अधिक केन्द्र एवं राज्य सरकार के उपक्रम है साथ ही आस पास के लगभग १५ - १६ गाँव भी प्राथमिक सुविधाओं के लिए इसी ग्राम पर निर्भर है।
साथ ही कम से कम २५० पेंशनर्स जिनमें अधिकाँश रिटायर्ड सैनिक हैं यहाँ रहते हैं परनतु अभी तक कोई राष्ट्रीयकृत बैंक की शाखा प्रारम्भ न होना विचारणीय तथ्य है।
क्षेत्रीय स्तर पर कार्य करनें वाली एक बैंक जयपुर थार ग्रामीण बैंक की शाखा अवश्य १९८४ से यहाँ कार्यरत है परन्तु इस बैंक का कार्य क्षेत्र सीमित है।
इस गौचर क्षेत्र की स्थापना हैदराबाद दक्षिण प्रवासी मानावत जिन्हें श्री बद्री नारायण जी की संतति होनें के कारण बद्रुका उपाख्य नाम से जाना जा था के वंशज युग पुरूष राजा साहिब बंकट लाल बद्रुका के नेतृत्तव में सम्पन्न हुई थी।
ग्राम प्रारम्भ से ही वणिक जनों की जन्म भूमि एवं कर्म भूमि रहा था अस्तु सार्वजनिक सुविधाओं की उपलब्धता की दृष्टि से सदैव सौभाग्यशाली रहा है।
1929 में उन्होने सिंथिया नॉवेल से शादी की, जिससे उनकी दो बेटियाँ हुयी माईल्स और वाइनेस, जिनकी शादी क्रमश: ह्यूग थॉमस और जोएल डे रोशने से हुयी।
हुबर्ट माईल्स ग्लेडविन जेब, प्रथम बैरन ग्लेडविन, सेंट माइकल और सेंट जॉर्ज के आदेश और रॉयल विक्टोरियन आदेश के आधार पर नामाकरण, जाने जाते हैं ग्लेडविन जेब के नाम से , एक प्रमुख ब्रिटिश प्रशासनिक अधिकारी, राजनयिक और राजनेता के रूप में विश्वसनीय रहते हुये संयुक्त राष्ट्र के अगले प्रथम महासचिव के चुनाव तक कार्यवाहक।
दूसरे कुछ भारतीय व्यंग्यचित्रकार माली, सुशील कालरा , नीरद, देवेन्द्र शर्मा, सुधीर गोस्वामी इंजी, मंजुला पद्मनाभन, पी. के मंत्री, सलाम, प्रिया राज, तुलाल, येसुदासन, यूसुफ मुन्ना, चंदर, पोनप्पा, सतीश आचार्य, चन्दर, त्र्यम्बक शर्मा, अभिषेक तिवारी, इरफान, चंद्रशेखर हाडा, हरिओम तिवारी, गोपी कृष्णन, शरद शर्मा, शुभम गुप्ता, शिरीश, पवन, देवांशु वत्स, के. अनूप, राधाकृष्णन, अनुराज, के. आर. अरविंदन, धीमंत व्यास, धीर, द्विजित, गिरीश वेंगर, सुरेन्द्र वर्मा, धनेश दिवाकर, ए. एस. नायर, नम्बूतिरी, शिवराम दत्तात्रेय फडणीस, शंकर परमार्थी, एन. पोनप्पा, गोपुलू. राजिंदर पुरी, के. के. राघव, माधन, माया कामथ, जी. अरविन्दन. नीलाभ बनर्जी, सुमंत बरुआ, चित्त्प्रसाद भट्टाचार्य, एम्. वी. धुरंधर, बी. एम् गफूर, जयराज, उस्मान , जयराज, ऐस. जितेश, जनार्दन स्वामी, असीम त्रिवेदी, ओ.वी. विजयन, विन्स, येसुदासन, मोहन शिवानंद, मंजुल, जया गोस्वामी आदि अलग अलग भारतीय भाषाओँ में व्यंग्यचित्र बनाने वाले कलाकर्मी हैं।
शंकर के अलावा आर.के. लक्ष्मण, कुट्टी, मेनन, रंगा, मारियो मिरांडा, अबू अब्राहम, मीता रॉय,सुधीर तैलंग और शेखर गुरेरा अदि पचासों ऐसे नाम हैं जिन्होंने कार्टून-कला को आगे बढ़ाया है।
आज प्रायः हर अखबार और पत्रिका ससम्मान व्यंग्यचित्रों को प्रकाशित करती है क्योंकि पाठकों का सबसे पहले ध्यान आकर्षित करने वाली सामग्री में कार्टून-कोने की अपनी खासमखास जगह जो है।
स्टेन-ग्लास या टेपेस्ट्री पर चित्रांकन या रेखांकन करने के लिए बहुत मोटे कागज पर जो स्केच/ या ड्राइंग की जाती थी - उसके लिए ये शब्द इतालवी और डच भाषाओं में आए।
के. शंकर पिल्लई, आर. के. लक्ष्मण, अबू अब्राहम, रंगा, कुट्टी, , उन्नी, प्राण, मारियो मिरांडा, रवींद्र, केशव, बाल ठाकरे, अनवर अहमद, मीता रॉय, जी. अरविन्दन, जयंतो बनर्जी, माया कामथ, कुट्टी, माधन, वसंत सरवटे, रविशंकर, आबिद सुरती, अजीत नैनन, काक, मिकी पटेल, सुधीर दर, सुधीर तैलंग, शेखर गुरेरा, राजेंद्र धोड़पकर, इस्माईल लहरी, आदि इस कला के कई जाने पहचाने नाम हैं।
भारत में कार्टून कला की शुरुआत ब्रिटिश काल में मानी जाती है और केशव शंकर पिल्लै जिन्हें ‘‘शंकर’’ के नाम से भी जाना जाता है, को भारतीय कार्टून कला का पितामह कहा जाता है।
मोटर और जनित्र के अतिरिक्त, बहुधा ट्रांसफार्मर का तीसरी श्रेणी की तरह समावेश किया जाता है, हालाँकि इनमें कोइ गतिशील खंड नही होते, फिर भी प्रत्यावर्ती उर्जा की वोल्टता को परिवर्तित करता है।
विद्युत मशीनों का वर्गीकरण इस प्रकार से भी किया जा सकता है कि वे विद्युत ऊर्जा उत्पन्न करतीं हैं , या विद्युत ऊर्जा को यांत्रिक ऊर्जा में बदलतीं हैं , या विद्युत ऊर्जा का नियंत्रण करतीं हैं ।
कुछ व्यक्ति जड़ प्रपंच अथवा प्राकृतिक पदार्थों में आत्माओं या जीवात्माओं का तो अस्तित्व स्वीकार नहीं करते, परंतु उनमें भी एक प्रकार का व्यक्तित्व और इच्छाशक्ति या समीहा मानते हैं।
उदाहरणार्थ, वे यह तो नहीं कहेंगे कि कीट पंतगों, पेड़ पौधों ग्रह उपग्रहों या तारागण आदि में मनुष्य की जैसी आत्माएँ हैं, परंतु वे यह विश्वास अवश्य करते हैं कि इस प्रकार के पदार्थों में भी इच्छाशक्ति या समीहा होती है।
दार्शनिक भाषा में प्राणवाद वह सिद्धांत है जिसके अनुसार भौतिक पदार्थों एवं प्राकृतिक घटनाओं के अंतस्थल में भी (जिनकी व्याख्या वैज्ञानिक व्यक्ति एकमात्र नैसर्गिक नियमों के अन्वेषण और प्रतिपादन द्वारा करते हैं) इच्छाशक्ति के अस्तित्व पर विश्वास किया जाता है।
क्षेत्ररक्षण स्थितिमैदान में किस खिलाड़ी को किस स्थान पर क्षेत्ररक्षण करना है यह गेंदबाज अथवा अन्य किसी वरिष्ठ खिलाड़ी के साथ चर्चा के पश्चात निर्णय लेना।
पावरप्लेएक दिवसीय अंतर्राष्ट्रीय क्रिकेट के खेल के दौरान लिए जाने वाले पावरप्ले के नियमों में ७ जुलाई २००५ को कुछ संशोधन किए गये जिनके अनुसार पावर प्ले ओवरों की संख्या १५ से २० कर दी गई।
खेल के दौरान कप्तान ही यह निर्धारित करता है कि बल्लेबाजी क्रम क्या होगा और किस ओवर की कौनसी गेंद किस खिलाड़ी द्वारा फ़ेंकी जायेगी तथा कौनसा खिलाड़ी किस जगह क्षेत्ररक्षण करेगा।
आबादी के अनुपात में उत्तर प्रदेश में किसानों की आत्महत्या का प्रतिशत अपेक्षाकृत कम जरूर रहा है फिर भी वहाँ भी काफी तादाद में किसान आत्महत्या कर चुके हैं।
लेकिन महाराष्ट्र के राज्य अपराध लेखा कार्यालय से प्राप्त आँकड़ों को देखने से स्पष्ट हो गया कि पूरे महाराष्ट्र में कपास सहित अन्य नकदी फसलों के किसानों की आत्महत्याओं की दर बहुत अधिक रही है।
बाद के वर्षों में कृषि संकट के कारण महाराष्ट्र, कर्नाटक, केरल, आंध्रप्रदेश, पंजाब, मध्यप्रदेश और छत्तीसगढ़ में भी किसानों ने आत्महत्याएँ की।
सामाजिक-आर्थिक बाधाओं के कारण “पिछड़ी जाति” के किसानों के पास नकदी फसल उगाने लायक तकनीकी जानकारी का अक्सर अभाव होता है और बहुत संभव है कि ऐसे किसानों पर बीटी-कॉटन आधारित कपास या फिर अन्य पूंजी-प्रधान नकदी फसलों की खेती से जुड़ी कर्जदारी का असर बाकियों की तुलना में कहीं ज्यादा होता हो।
माया भी राहुल से अपसेट हो जाती है जब उसे पता चलता है कि राहुल किसी मॉडल से नज़दीकियां बढ़ा रहा है और फिर एक दिन माया, राहुल के खिलाफ ऑफिस में यौन उत्पीड़न का केस दर्ज कर देती है।
पहले दोनों को अलग-अलग पुछताछ की जाती है लेकिन दोनों अपने-अपने पक्ष रखते हैं तो पहेली की तरह कहानी उलझती जाती है और जाँच करने वालों को समझ में नहीं आ रहा कि सच्चाई क्या है?
इस प्रकार दोनों को एक साथ बैठाकर पुरी पुछताछ की जाती है जिसमें सामने आता है कि माया और राहुल एक दूसरे से प्यार करते हैं लेकिन पहचानने में हुई गलती के कारण एक दूसरे से दूर भाग रहे हैं।
गुलशन नन्दा के प्रसिद्ध उपन्यासों में ‘नीलकंठ’, ‘लरज़ते आंसू’, ‘कलंकिनी’, ‘जलती चट्टान’, ‘घाट का पत्थर’, ‘गेलॉर्ड’ आदि उनकी प्रमुख कृतियां रहीं।
‘काजल’ , सावन की घटा’ , ‘पत्थर के सनम’ , ‘नील कमल’ , ‘खिलौना’ , ‘कटी पतंग’ , ‘शर्मीली’ , ‘नया ज़माना’ , ‘दाग़’ , ‘झील के उस पार’ , ‘जुगनू’ , ‘जोशीला’ , ‘अजनबी’ , ‘भंवर’ , ‘महबूबा’ वगैहरा-वगैहरा।
कुल मिलाके ये कह सकते हैं कि, गुलशन नंदा हिन्दी के वो कामयाब लेखक थे—जिनके दर पर प्रकाशकों की कतारें लगी रहती थी और जिनके आगे फ़िल्म इंडस्ट्री के दिग्गज हाथ जोड़े खड़े रहते थे।
गुलशन नंदा के अधिकांश उपन्यासों में प्रेम, मिलन-विरह, धोखा-कपट, मज़बूरियाँ और इनसे उत्पन्न हुए मानवीय भावों-मूल्यों की अभिव्यक्ति ही प्रमुख थी।
उनकी कहानियों और उपन्यासों के अनेक भारतीय भाषाओं में अनुवाद भी हुए और दक्षिण भारतीय भाषाओं में भी फ़िल्में बनी—जैसे तमिल में "इंगेरिन्धो वंधल" ; "एयर होस्टेस" तथा मलयालम में "अमरुधा वाहिनी" आदि।
अपनी सेवा के दौरान उन्होंने सऊदी अरब, ईराक गणराज्य, संयुक्त राज्य अमेरिका, यूनाइटेड किंगडम, ऑस्ट्रेलिया, बहरीन, संयुक्त अरब अमीरात और ओमान में कई युद्ध अभ्यासों में भाग लिया।
वे वर्ष २०११ में सऊदी अरब में आयोजित तीसरी समुद्री आपदा प्रबंधन पर अंतर्राष्ट्रीय संगोष्ठी में कुवैत तट रक्षक बल की तरफ से मुख्य वक्ता थे।
उन्होंने तटरक्षक बल में कई पदों पर अपनी कुशलता का लोहा मनवाया जिस के फल स्वरुप वर्ष २००९ में उन्हें कुवैत तटरक्षक बल, समुद्री संक्रिया का मुखिया नियुक्त किया गया।
इस के उपरांत, सन २००४ में, इन का तबादला कुवैत तट रक्षक, जो की कुवैत गृह मन्त्रालय के आधीन है, में हो गया जहां इन्हों ने कुवैत तट रक्षक पोत, मश'हूर 315 में बतौर मुख्य कमान अधिकारी कार्यभार ग्रहण किया।
चूँकि क्लास के प्रयोग से इसी प्रकार के ऑब्जेक्ट बारंबार बनाए जा सकते हैं, इस प्रोग्रामिंग धारणा का प्रयोग ऐसी जगहों पर बारबार किया जाता है जहाँ एक साथ कई को करना पड़ता है।
जैसे कि, किसी तिथि का दिन निर्धारण, यानि वो तिथि सोमवार है या मंगलवार आदि, उपरोक्त क्लास के लिए एक उचित विधि हो सकती है जो क्लास के अंदर पारिभाषित की जाए।
विभिन्न भाषाओं में प्रयुक्त क्लास के रूप थोड़े अलग हैं - पर सभी गणक भाषओं में वंशांतरण , कई रूपों में रह सकना और आकड़ों को अपने अनुसार सार्वजनिक करना एक उभयवृत्ति है।
में रहने वाले मैनचेस्टर 2005 में, हिलाना इन्फिनिटी हकदार, कैनवास पर अपनी पहली तेल चित्रकला उत्पादन - रात आसमान में एक आधी रात नीले अमूर्त. उन्होंने बनाने पर चला गया गोल्ड डिस्क, चमक बादल 2007-8 में और अमध्यस्थायीकरण - कैनवास और कभी कभी चमक पर तेल से मिलकर सभी को और अधिक या कम अमूर्त चित्रों. फिर 2010 में, ग्लैस्टनबरी, इंग्लैंड में एक ग्रामीण कार्यशाला में जाने के बाद, हिलाना बड़े टुकड़े के साथ प्रयोग करने के लिए जगह थी।
प्रयोग के लिए इस अवसर उपजाऊ साबित हुई और सहित कार्यों की एक संख्या में हुई, सूर्य ऑरेंज, सोने सूर्य, , रक्त बलिदान वेदी और छींटे चित्रों. इस युग के सार से जेसी हिलाना लिए आलंकारिक कार्यों के लिए संक्रमण में एक महत्वपूर्ण अंतरिम चरण में चिह्नित किया।
1992 में, 18 साल की उम्र में, वह से चले गए सैन फ्रांसिस्को खाड़ी क्षेत्र को हॉलीवुड, कैलिफोर्निया. इसी समय वह फिल्म स्कूल में भाग लेने गया था लॉस एंजिल्स सिटी कॉलेज 1994 में, वह मूर्तिकला, चित्रकला और संगीत सहित, मीडिया के एक किस्म के साथ प्रयोग करने के लिए शुरू किया।
1997 में उन्होंने स्थापित गैलरी से सनसेट बुलेवार्ड में इको पार्क, लॉस एंजिल्स. उसी वर्ष हिलाना की फिल्म में एल एन्जिल के हिस्से के रूप में समकालीन कला के लॉस एंजिल्स संग्रहालय में प्रदर्शित किया गया था ला . स्थापना।
वह के लिए वैकल्पिक बैंड उनके गीत की एक गैलरी प्रदर्शन में पैदल चलने वालों का "न्यूनतम वेतन" और बाद पॉप बैंड में साथी कलाकार और फिल्म निर्माता पॉल के साथ सहयोग बुलबुले, में समय बिताने के बाद बर्लिन, हिलाना न्यूयॉर्क शहर चले गए और " बुलाया उनके सहयोगी अरमांडो की मदद से एक प्रोडक्शन कंपनी की स्थापना निगम ". हिलाना में एक कार्यालय में रह रहा था, जबकि 11 सितंबर के हमलों हुआ ट्रिबेका और वह हमले के दौरान वर्ल्ड ट्रेड सेंटर के गिरने दक्षिण टॉवर से पश्चिम की ओर राजमार्ग के किनारे उत्तर से बचने के लिए किया था।
इन चित्रों का सबसे महत्वपूर्ण काला के साथ बंद सिलना हिलाना के होठों का चित्रण एक देवत्व और अपनी दिचोतोमोउस शैतान और परी का प्रतिनिधित्व दो छोटे नीले और लाल क्षेत्रों से घिरे एक बड़े सुनहरा क्षेत्र और एक एल्यूमीनियम सड़क पर हस्ताक्षर की पीठ पर एक आत्म चित्र के शामिल शब्दों के रूप में धागा 'मैं हूँ'.